**Lionel Walter Rothschild**, **2º barón Rothschild**, nado en Londres, Inglaterra, o 8 de febreiro de 1868, e finado na mesma cidade o 27 de agosto de 1937, foi un banqueiro, político e zoólogo británico, membro da prominente familia Rothschild.

Traxectoria
-----------

Rothschild na súa carruaxe.
Estudou no Magdalene College da Universidade de Cambridge. Coñecido pola súa excentricidade, tiña canguros no xardín da súa casa, e chegou a adestrar a un grupo de cebras para que tiraran da súa carruaxe. Entre 1889 e 1908 traballou na empresa familiar N. M. Rothschild and Sons de Londres.

Zooloxía
--------

A súa gran paixón foi a zooloxía, especialmente a disecar a aves e coleccionar bolboretas. Neste sentido foi patrocinador e membro de varias expedicións zoolóxicas a numerosas partes do mundo, así como autor de numerosos escritos sobre a materia.

Construíu un zoolóxico particular na localidade de Tring, cerca da súa residencia de Hertfordshire, que se abriu ao público en 1892. En 1932, para poder facer fronte a problemas económicos, cedeu a maior parte da súa gran colección de aves ao Museo Americano de Historia Natural. O resto da colección iría a parar ao Museo Británico un pouco máis tarde, en 1936. O "Museo Zoolóxico Walter Rothschild" é hoxe unha sección do Museo de Historia Natural de Londres.

Actividade política
-------------------

Foi deputado conservador por Aylesbury entre 1899 e 1910. De ideas sionistas e amigo próximo do líder sionista británico Chaim Weizmann, é coñecido por ter sido o destinatario da Declaración Balfour, unha carta enviada polo ministro de Asuntos Exteriores Arthur Balfour, do partido conservador, o 2 de novembro de 1917, na que se lle informaba da decisión do Goberno británico de apoiar a construción dun «fogar nacional xudeu» no Mandato Británico de Palestina, e se lle pedía que puxera esta decisión en coñecemento da Organización Sionista Mundial. Cómpre aclarar, porén, que finalmente, trinta anos máis tarde, no momento decisivo en 1948, xa morto Rothschild, foi o partido laborista o que pediu o recoñecemento por parte do Reino Unido do estado de Israel que se estaba creando, con Chaim Weizmann, íntimo amigo de Walter e un gran liberal, como primeiro presidente de Israel.

Abreviatura
-----------

A abreviatura **Rothschild** emprégase para recoñecer a Lionel Walter Rothschild como autoridade na descrición e taxonomía en zooloxía.

Notas
-----

1. 1 2  «Lionel Walter Rothschild, 2nd Baron Rothschild», *Encyclopædia Britannica*, 7 de febreiro de 2012.
2. ↑  "Liberal party of London urges British Government to recognize Israel". .

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Lionel Walter Rothschild*** |

### Outros artigos

* Rothschild

### Ligazóns externas

* Walter Rothschild Zoological Museum *(en inglés)*.

---

|  |  |
| --- | --- |
| Este artigo tan só é un bosquexo |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---


|  |  |
| --- | --- |
| Control de autoridades | 
* Wd: Q316669
* WorldCat
* VIAF: 10627546
* BIBSYS: 6045273
* BNF: 10575486b
* CiNii: DA12233775
* DeutscheBio: 117596809
* Dodis: P52577
* EBID: ID
* FAST: 104734
* GND: 117596809
* Gutenberg: 40357
* ISNI: 0000 0000 8356 6456
* LCCN: n82218434
* NLA: 49860337
* NPG: mp100840
* NTA: 067820182
* OBP: ID
* ODNB: 35843
* OL: OL4272259A
* openMLOL: 172094
* SNAC: w6wt69vc
* SUDOC: 184284937
* TePapa: 33036
* WikiTree: Rothschild-115

 |